HRVATSKI CRVENI KRIŽ

Zagreb, Ulica Crvenog križa 14/I

KLASA: 406-03/24-08/68

URBROJ: 101-12-24-2

Zagreb, 20. prosinca 2024.

POZIV NA DOSTAVU PONUDE

ZA PREDMET NABAVE:

Nabava tiska Podsjetnika prve pomoći i pripadajućih naljepnica sa serijskim brojem i znakom HCK

Sadržaj

[1. OPĆI PODACI 3](#_Toc185594844)

[1.1. Podaci o naručitelju 3](#_Toc185594845)

[1.2. Osoba zadužena za komunikaciju s ponuditeljima 3](#_Toc185594846)

[1.3. Vrsta postupka nabave 3](#_Toc185594847)

[1.4. Vrsta ugovora o nabavi 3](#_Toc185594848)

[2. PODACI O PREDMETU NABAVE 3](#_Toc185594849)

[2.1. Opis predmeta nabave 3](#_Toc185594850)

[2.2. Grafička priprema i tisak Podsjetnika prve pomoći – letak 3](#_Toc185594851)

[2.3. Grafička priprema i tisak naljepnice - dvije 4](#_Toc185594852)

[2.4. Opis načina nuđenja 4](#_Toc185594853)

[2.5. Količina predmeta nabave 4](#_Toc185594854)

[2.6. Mjesto isporuke 4](#_Toc185594855)

[2.7. Rok isporuke 4](#_Toc185594856)

[3. OBVEZNI RAZLOZI ZA ISKLJUČENJE GOSPODARSKOG SUBJEKTA 5](#_Toc185594857)

[4. PODACI O PONUDI 5](#_Toc185594858)

[4.1. Sadržaj ponude 5](#_Toc185594859)

[4.2. Način izrade ponude 6](#_Toc185594860)

[4.3. Način određivanja cijene ponude 6](#_Toc185594861)

[4.4. Kriterij za odabir ponude 6](#_Toc185594862)

[4.5. Jezik i pismo ponude 6](#_Toc185594863)

[4.6. Rok valjanosti ponude 6](#_Toc185594864)

[5. OSTALE ODREDBE 6](#_Toc185594865)

[5.1. Rok i način za dostavu Ponuda: 6](#_Toc185594866)

[5.2. Otvaranje ponuda 7](#_Toc185594867)

[5.3. Sklapanje okvirnog sporazuma 7](#_Toc185594868)

[5.4. Rok, način i uvjeti plaćanja 7](#_Toc185594869)

[5.5. Obrasci 7](#_Toc185594870)

# OPĆI PODACI

## Podaci o naručitelju

Naziv Naručitelja: Hrvatski Crveni križ

Adresa/ sjedište Naručitelja: Zagreb, Ulica Crvenog križa 14/I.

OIB: 72527253659

Broj telefona: 01/4655 814

Broj telefaksa: 01/4655 365

## Osoba zadužena za komunikaciju s ponuditeljima

Vijorka Roseg, e-adresa: [vijorka.roseg@hck.hr](mailto:vijorka.roseg@hck.hr)

Toni Sikirić, e-adresa: [toni.sikiric@hck.hr](mailto:toni.sikiric@hck.hr)

## Vrsta postupka nabave

Javno nadmetanje s ciljem sklapanja Okvirnog sporazuma za razdoblje od 2 (dvije) godine, odnosno do 31. prosinca 2026.

## Vrsta ugovora o nabavi

Okvirni sporazum.

# PODACI O PREDMETU NABAVE

## Opis predmeta nabave

Predmet nabave je usluga tiska Podsjetnika prve pomoći i pripadajućih naljepnica sa serijskim brojem i znakom HCK-a, sukladno tehničkim karakteristikama i ostalim traženim uvjetima naznačenima u ovom Pozivu.

Podsjetnik prve pomoći izrađuje se za potrebe vozača motornih vozila kategorije M i N kao sastavni dio Kompleta prve pomoći prema HRN 1112. Pripadajuće naljepnice sa serijskim brojem izrađuju se za potrebe korištenja (i lijepljenja) na Podsjetnike prve pomoći i kutiju prve pomoći.

## Grafička priprema i tisak Podsjetnika prve pomoći – letak

Dimenzije 144 x 210 mm - 6 stranica (otv 432 x 210 mm), 4/4, 135 gr sjajni kunsdruck,

2 x presavijeno. Šlajfano u komplet x 200 komada (letak + 2 iste naljepnice)

Naklada: 300.000 komada

Napomena: grafička priprema letka bit će dostavljena tiskari po zaključenom natječaju.

## Grafička priprema i tisak naljepnice - dvije

- Dimenzije: 80 mm x 20 mm

- Papir: bijela mat naljepnica

- Numeracija: šesteroznamenkasta

- Tisak: 2/0 offset + 1/0 numeracija digitalno

- Nekoliko varijacija pripreme za tisak

- Arak: ricanje, razbrojavanje i šlajfanje uz arke od letaka

- Šlajfano u komplet x 200 kom (letak + dvije iste naljepnice)

- Paket natron = 200 kompleta

Naklada: 300.000 komada (set 2/1)

Grafička priprema naljepnica:

Slika na kojoj se prikazuje tekst, Font, logotip, simbol

Opis je automatski generiran

Slika na kojoj se prikazuje tekst, Font, simbol, logotip

Opis je automatski generiran

## Opis načina nuđenja

Predmet nabave nije podijeljen na grupe.

Ponuditelj je obvezan nuditi cjelokupan predmet nabave.

## Količina predmeta nabave

Predmet nabave je detaljno naveden prema specifikaciji i količini u točki 2.2. i 2.3. u ponudbenom troškovniku koji čini sastavni dio ovog Poziva.

## Mjesto isporuke

Nacionalni logistički centar Hrvatskog Crvenog križa, Savska cesta 89d, Jelkovec-Sesvete, Zagreb.

## Rok isporuke

Isporuka predmeta nabave temeljem Okvirnog sporazuma obavljat će se sukcesivno, sukladno potrebama Naručitelja, započevši 15 radnih dana od dana potpisivanja ugovora o nabavi/izdavanja narudžbenice.

Iznimno zbog opravdanih razloga, rok za isporuku se može produžiti uz izričitu suglasnost Naručitelja.

# OBVEZNI RAZLOZI ZA ISKLJUČENJE GOSPODARSKOG SUBJEKTA

Gospodarski subjekt isključit će se iz postupka nabave u bilo kojoj njegovoj fazi:

a) ako je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima;

b) ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja;

c) ako je lažno predstavio ili pružio neistinite podatke u vezi s uvjetima koje je naručitelj naveo kao razloge za isključenje ili uvjete kvalifikacije;

d) ako je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;

e) ako je u posljednje dvije godine do početka postupka nabave učinio težak profesionalni propust, a koji Naručitelj može dokazati na bilo koji način;

f) ako su proizvodi i usluge koje Ponuditelj nudi nastali u procesima u kojima je korišten rad djece.

Naručitelj kao dokaz da se gospodarski subjekt ne nalazi u jednoj od situacija navedenih u ovoj točki Poziva na dostavu ponude prihvaća potpisanu izjavu o nepostojanju razloga za isključenje ponuditelja (Obrazac 2 - Izjava o etičnosti poslovanja) od strane osobe po zakonu ovlaštene za zastupanje gospodarskog subjekta koja se dostavlja u ponudi. Izjava ne smije biti starija od tri mjeseca od dana početka postupka nabave.

# PODACI O PONUDI

## Sadržaj ponude

Svaki je ponuditelj dužan uz ponudu priložiti:

1. Ponudbeni list (Obrazac 1)

2. Izjavu ponuditelja o etičnosti poslovanja (Obrazac 2)

3. Ponudbeni troškovnik (Obrazac 3)

## Način izrade ponude

Predmetnu dokumentaciju ponuditelji su obvezni pažljivo pregledati i upoznati se sa svim zahtjevima Naručitelja te dostaviti ponudu prema traženim zahtjevima iz ovoga Poziva za dostavu ponuda svim traženim dokumentima. Pri sastavljanju ponude nije dopušteno na bilo koji način mijenjati izgled obrasca ponudbenog lista i ponudbenog troškovnika. Ponuditelj mora dostaviti specifikaciju ponuđenog proizvoda iz koje je vidljivo da ponuđeno odgovara zadanim minimalnim tehničkim specifikacijama. Ponuda mora biti izrađena u obliku naznačenom u Pozivu za dostavu ponude te treba sadržavati sve elemente propisane Pozivom.

## Način određivanja cijene ponude

Cijena ponude je nepromjenjiva tijekom trajanja ugovora.

Cijena ponude piše se brojkama. Cijena ponude izražava se za cjelokupan predmet nabave.

U cijenu trebaju biti uračunati svi troškovi i popusti, bez poreza na dodanu vrijednost, koji se iskazuje zasebno iza cijene ponude. Ukupnu cijenu ponude čini cijena ponude s porezom na dodanu vrijednost. Ako ponuditelj nije u sustavu PDV-a, tada na Ponudbenom listu na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja prazno.

## Kriterij za odabir ponude

Kriterij za odabir ponude je najniža cijena, uz ispunjenje svih ostalih uvjeta navedenih u Pozivu za dostavu ponude.

## Jezik i pismo ponude

Ponuda sa svim traženim prilozima podnosi se na hrvatskom jeziku i latiničnom pismu.

## Rok valjanosti ponude

Rok valjanosti ponude je 30 dana od dana isteka roka za dostavu ponuda.

Na zahtjev Naručitelja ponuditelj može produžiti rok valjanosti svoje ponude.

# OSTALE ODREDBE

## Rok i način za dostavu Ponuda:

Ponude je potrebno dostaviti do **3. siječnja 2025. do 12:00 sati.**

Ponuditelj dostavlja svoju ponudu o vlastitom trošku bez prava potraživanja nadoknade od Naručitelja po bilo kojoj osnovi.

Ponuda može biti dostavljena putem pošte ili osobno na adresu Naručitelja u zatvorenoj omotnici. Ponuda mora biti zaprimljena u Središnjem uredu Hrvatskog Crvenog križa, na niže navedenoj adresi, najkasnije do roka za dostavu ponuda.

Ponuditelj snosi rizik gubitka ili nepravovremene dostave ponude. Na omotnici treba navesti adresu:

**Hrvatski Crveni križ, Ulica Crvenog križa 14/I**

**10000 Zagreb**

i u donjem desnom kutu omotnice treba biti naznaka:

|  |
| --- |
| NE OTVARAJ – PONUDA  Predmet nabave: Nabava tiska Podsjetnika prve pomoći i pripadajućih naljepnica sa serijskim brojem i znakom HCK  KLASA: 406-03/24-08/68 |

Na omotnici treba navesti potpuni naziv i adresu Ponuditelja radi evidencije zaprimljenih ponuda ili u slučaju da je ponuda zakašnjela kako bi se mogla neotvorena vratiti Ponuditelju. U roku za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati. Izmjena ili dopuna ponude dostavlja se na isti način kao i ponuda. Ako omotnica nije zatvorena, zapečaćena i označena kako je navedeno, Naručitelj ne snosi nikakvu odgovornost ako se ponuda prerano otvori.

## Otvaranje ponuda

Otvaranje ponuda neće biti javno.

## Sklapanje okvirnog sporazuma

Ugovorne strane sklapaju okvirni sporazum u pisanom obliku u roku od 8 dana od dana slanja obavijesti o odabiru. Ukoliko odabrani ponuditelj ne potpiše ugovor u roku od 8 dana smatra se da je odustao od ponude.

## Rok, način i uvjeti plaćanja

Rok plaćanja je do 30 dana od dana zaprimanja ispravno sastavljenog e-računa.

## Obrasci

Obrazac 1 - Ponudbeni list

Obrazac 2 - Izjava o etičnosti poslovanja

Obrazac 3 – Ponudbeni troškovnik

Obrazac 4 – Prijedlog okvirnog sporazuma

**PONUDBENI LIST**

Naručitelj: Hrvatski Crveni križ

Predmet nabave: Nabava tiska Podsjetnika prve pomoći i pripadajućih naljepnica sa serijskim brojem i znakom HCK

KLASA: 406-03/24-08/68

Ponuditelj:

(Tvrtka/naziv):

Sjedište:

OIB:

Obveznik PDV-a: DA NE (zaokružiti)

Adresa za dostavu pošte:

E-pošta:

Telefon:

Kontakt osoba:

Osoba ovlaštena za potpisivanje ugovora (ime i prezime, funkcija)

**Cijena ponude:**

|  |  |
| --- | --- |
| Cijena ponude (EUR bez PDV-a) |  |
| Iznos PDV-a |  |
| Cijena ponude (EUR s PDV-om) |  |

Broj Ponude:

Datum:

Rok valjanosti ponude je trideset (30) dana od isteka roka za dostavu ponuda.

Ponuditelj potpisom potvrđuje da je upoznat sa svim uvjetima i zahtjevima određenim Pozivom te sukladno tome dostavlja ponudu.

PONUDITELJ:

(tiskano napisati ime, prezime i potpis osobe ovlaštene za zastupanje)

**Obrazac 2**

**IZJAVA O ETIČNOSTI POSLOVANJA**

kojom ja:

(ime i prezime, adresa)

kao ovlaštena osoba za zastupanje gospodarskog subjekta:

(naziv i sjedište gospodarskog subjekta, OIB)

izjavljujem za sebe i za gospodarski subjekt, da protiv mene osobno niti protiv gore navedenog gospodarskog subjekta kojeg zastupam nije izrečena pravomoćna osuđujuća presuda za gospodarski kriminal, prijevaru, neisplatu plaća i doprinosa, neisplatu minimalne plaće, utaju poreza.

Isto tako izjavljujem da proizvodi i usluge koje nudimo nisu nastali u procesima u kojima je korišten rad djece.

U **M.P.**

(mjesto i datum) (potpis odgovorne osobe ponuditelja)

Napomene: Izjava ne smije biti starija od tri mjeseca računajući od dana početka postupka nabave. Izjava mora biti potpisana od strane ovlaštene osobe

**Obrazac 3**

**PONUDBENI TROŠKOVNIK**

Naručitelj: Hrvatski Crveni križ

Predmet nabave: Nabava tiska Podsjetnika prve pomoći i pripadajućih naljepnica sa serijskim brojem i znakom HCK

KLASA: 406-03/24-08/68

Ponuditelj:

(Tvrtka/naziv):

Sjedište:

OIB:

|  |  |  |  |  |
| --- | --- | --- | --- | --- |
| Redni broj | Naziv stavke | Količina (komada) | Jedinična cijena  (EUR bez PDV-a) | Ukupna cijena stavke  (EUR bez PDV-a) |
| 1. | Podsjetnik prve pomoći | 300.000 |  |  |
| 2. | Numerirane naljepnice  (set 2/1) | 300.000 |  |  |
| Cijena ponude (EUR bez PDV-a) | | | |  |
| Iznos PDV-a | | | |  |
| Cijena ponude (EUR s PDV-om) | | | |  |

U \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_

(mjesto, datum)

**M.P.**

PONUDITELJ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tiskano napisati ime, prezime i potpis osobe ovlaštene za zastupanje po zakonu)

**Obrazac 4**

HRVATSKI CRVENI KRIŽ, Ulica Crvenog križa 14/I, 10000 Zagreb, OIB: 72527253659, koji zastupa izvršni predsjednik Robert Markt (dalje u tekstu: Naručitelj)

i

\_\_\_\_\_, \_\_\_\_\_, \_\_\_\_\_\_\_\_, OIB: \_\_\_, koje zastupa \_\_\_\_ (u daljnjem tekstu: Izvršitelj),

sklopili su sljedeći

OKVIRNI SPORAZUM broj 1

ZA NABAVU USLUGE TISKA PODSJETNIKA PRVE POMOĆI I PRIPADAJUĆIH NALJEPNICA SA SERIJSKIM BROJEM I ZNAKOM HCK

UVODNE ODREDBE

**Članak 1.**

Na temelju provedenog postupka javnog nadmetanja za nabavu usluge tiska podsjetnika prve pomoći i pripadajućih naljepnica sa serijskim brojem i znakom HCK, s ciljem sklapanja Okvirnog sporazuma, objavljenog na službenoj mrežnoj stranici Hrvatskog Crvenog križa dana \_\_\_, Naručitelj je Odlukom o odabiru KLASA: \_\_\_, URBROJ: \_\_\_od \_\_.\_\_.\_\_. godine, za predmet nabave odabrao ponudu Izvršitelja \_\_\_\_ oznake \_\_\_ od \_\_.\_\_.\_\_\_. godine.

Sastavni dijelovi ovog Okvirnog sporazuma su:

1. Ponudbeni list – Obrazac 1

2. Izjava o etičnosti poslovanja – Obrazac 2

3. Ponudbeni troškovnik – Obrazac 3

4. Opći uvjeti nabave roba, radova i usluga HCK

PREDMET I TRAJANJE OKVIRNOG SPORAZUMA

**Članak 2.**

Predmet ovog Okvirnog sporazuma je utvrđivanje uvjeta za sklapanje ugovora o nabavi usluge tiska podsjetnika prve pomoći i pripadajućih naljepnica sa serijskim brojem i znakom HCK (u daljnjem tekstu: Ugovor/Ugovori) između Izvršitelja i Naručitelja propisanih člankom 22., st. 4. Pravila o provođenju postupaka nabave roba, radova i usluga u HCK.

**Članak 3.**

Okvirni sporazum sklapa se na razdoblje od 2 (dvije) godine, odnosno do 31. prosinca 2026.

Okvirni sporazum sklapa se na razdoblje iz stavka 1. ovog članka, a može se produžiti sklapanjem dodatka Okvirnom sporazumu na dodatnih šest (6) mjeseci, pod istim jediničnim cijenama iz Troškovnika i ostalim uvjetima iz Poziva na dostavu ponuda.

VRIJEDNOST OKVIRNOG SPORAZUMA I KOLIČINA PREDMETA NABAVE

**Članak 4.**

Vrijednost ovog Okvirnog sporazuma iznosi \_\_\_\_\_\_\_ EUR bez PDV-a odnosno \_\_\_\_\_\_ EUR s PDV-om.

Količine navedene u Prilogu I. ovog Okvirnog sporazuma su predviđene (okvirne).

Stvarna realizacija može biti veća ili manja od predviđenih (okvirnih) količina, a ovisit će o potrebama Naručitelja i raspoloživim financijskim sredstvima Naručitelja. Okvirni sporazum ne prestaje s isporukom svih predviđenih količina podsjetnika i naljepnica, već traje do ispunjenja svih drugih ugovornih obveza, odnosno do isteka roka ugovorenog za njegovu provedbu.

Ispostavljanjem narudžbenice temeljem Okvirnog sporazuma Naručitelj samostalno određuje količinu potrebnih artikala, kao i raspored (dinamiku) isporuke.

SKLAPANJE UGOVORA NA TEMELJU OKVIRNOG SPORAZUMA

**Članak 5.**

Ugovore o nabavi na temelju Okvirnog sporazuma Naručitelj će s Izvršiteljem sklapati sukladno svojim potrebama i osiguranim financijskim sredstvima, tijekom razdoblja na koje je sklopljen Okvirni sporazum.

Ugovor o nabavi sklapa se u pisanom obliku, a isti učinak može imati i narudžbenica temeljem Okvirnog sporazuma koja sadrži sve bitne odredbe Ugovora.

Sporazumne strane sklapaju Ugovor/izdaju narudžbenice neposredno na temelju izvornih uvjeta iz Okvirnog sporazuma.

Pri sklapanju Ugovora/izdavanja narudžbenica na temelju Okvirnog sporazuma ugovorne strane ne smiju mijenjati sljedeće uvjete Okvirnog sporazuma:

* predmet nabave,
* rok i uvjete izvršenja ugovornih obveza Izvršitelja,
* uvjete sklapanja Ugovora o nabavi temeljem Okvirnog sporazuma,
* rok isporuke,
* rok, način i uvjete plaćanja,
* odredbe o kontroli i praćenju izvršenja Okvirnog sporazuma.

ROK I MJESTO ISPORUKE

**Članak 6.**

Isporuka predmeta nabave temeljem Okvirnog sporazuma obavljat će se sukcesivno, sukladno potrebama Naručitelja, započevši 15 radnih dana od dana potpisivanja ugovora o nabavi/izdavanja narudžbenice.

Ukoliko Izvršitelj ne isporuči robu u roku iz stavka 2. ovog članka Naručitelj može naplatiti ugovornu kaznu i zahtijevati ispunjenje obveze sukladno članku 10. ovog Okvirnog sporazuma.

Izvršitelj se obvezuje predmet nabave isporučiti na adresu Naručitelja ili na adresu Nacionalnog logističkog centra Hrvatskog Crvenog križa, 10360 Zagreb, Sesvete, Jelkovec, Savska cesta 89D.

UVJETI ISPORUKE TE KVALITETA ISPORUČENE ROBE

**Članak 7.**

Izvršitelj je dužan isporučivati robu koja je ugovorena te koja po kvaliteti, vrsti i nazivu odgovara ponuđenoj robi iz njegove ponude.

Predstavnik/ici Naručitelja i Izvršitelja sastavit će i potpisati Otpremnicu (ili drugi odgovarajući dokument), koji se prilaže uz račun.

CIJENA

**Članak 8.**

Cijena ponude je nepromjenjiva.

Iznimno, ukoliko sporazumne strane utvrde da je došlo do bitnih razloga za promjenom cijena, ispunjeni su uvjeti za promjenu jediničnih i ukupnih cijena iz Troškovnika.

Promjena cijena primjenjivati će se samo u slučaju pisanog zahtjeva jedne od sporazumnih strana (Izvršitelja ili Naručitelja).

Po provjeri ispunjenosti navedenih uvjeta, svaka sporazumna strana je dužna u roku od 7 (sedam) dana od zaprimanja zahtjeva pisano obavijestiti drugu sporazumnu stranu o ispunjenosti uvjeta za promjenu cijena.

O nastaloj promjeni cijena Naručitelj će pisano u roku od 3 (tri) dana obavijestiti Izvršitelja, a sukladno utvrđenom će dati uputu oko daljnjeg postupanja odnosno naručivanja robe i/ili sklapanja Ugovora o nabavi.

Slijedom nastupanja uvjeta za promjenu cijena, promijenjene cijene se nadalje smatraju kao prvotno ugovorene i iste predstavljaju polazne cijene za kasnije određivanje promjene.

ROK, NAČIN I UVJETI PLAĆANJA

**Članak 9.**

Naručitelj će račune plaćati u roku od 30 (trideset) dana od dana zaprimanja računa za uredno isporučenu robu doznakom na poslovni račun Izvršitelja.

Uz račun mora biti priložena Otpremnica (ili drugi odgovarajući dokument) koja će sadržavati popis isporučene robe i/ili Zapisnik o primopredaji robe potpisan od predstavnika Naručitelja i Izvršitelja.

Predujam je isključen, kao i traženje sredstava osiguranja plaćanja od strane Izvršitelja.

UGOVORNA KAZNA I NAKNADA ŠTETE

**Članak 10.**

U slučaju prekoračenja roka za isporuku predmeta nabave Naručitelju, Izvršitelj se obvezuje platiti Naručitelju ugovornu kaznu u visini 0,5‰ (slovima: pola promila) za svaki kalendarski dan prekoračenja roka isporuke, a najviše do 5% (slovima: pet posto) od ukupne vrijednosti ovog Okvirnog sporazuma iz članka 4. stavka 1. ovog Okvirnog sporazuma.

U slučaju neopravdanog zakašnjenja u izvršenju ugovorenih poslova ili protivno utvrđenoj ponudi i specifikaciji, Izvršitelj odgovara Naručitelju za nastalu štetu koju Naručitelj pretrpi i to prema općim pravilima o odgovornosti za štetu.

RASKID OKVIRNOG SPORAZUMA

**Članak 11.**

Naručitelj može raskinuti sklopljeni Okvirni sporazum u slučaju da druga sporazumna strana ne ispunjava svoje obveze sukladno ugovorenom, odnosno u slučaju postupanja druge sporazumne strane protivno odredbama ovog Okvirnog sporazuma koje predstavljaju povredu istog.

Naručitelj može raskinuti ovaj Okvirni sporazum u sljedećim slučajevima:

ako Izvršitelj ne izvrši uslugu i ne isporuči predmet nabave ovog Okvirnog sporazuma u ugovorenom roku,

ako Izvršitelj niti nakon ostavljanja naknadnog primjerenog roka za isporuku predmeta nabave ne isporuči predmet nabave,

ako je kvaliteta isporučenog predmeta nabave protivna i/ili ista bitno odstupa od prihvaćene ponude i specifikacije Izvršitelja,

ako Izvršitelj niti nakon opetovanog upozorenja od strane Naručitelja na neispunjavanje ugovornih obveza ne postupi sukladno upozorenju Naručitelja.

Raskid i pisano upozorenje iz ovog Okvirnog sporazuma daju se u pisanom obliku i dostavljaju drugoj sporazumnoj strani preporučenom poštanskom pošiljkom s povratnicom na adresu sjedišta upisanu u odgovarajućem službenom registru (sudski registar trgovačkih društava, registar udruga). Raskid i pisano upozorenje proizvode pravne učinke danom dostave drugoj sporazumnoj strani.

KONTROLA I PRAĆENJE IZVRŠENJA UGOVORA/NARUDŽBENICA

**Članak 12.**

Naručitelj će kontrolirati je li izvršenje Ugovora o nabavi/narudžbenica u skladu s uvjetima određenima u Pozivu na dostavu ponuda i ponudom Izvršitelja.

PRIJELAZNE I ZAVRŠNE ODREDBE

**Članak 13.**

Sve izmjene i dopune ovog Okvirnog sporazuma važit će samo onda ako su sastavljene u pisanom obliku i u istom broju primjeraka kao ovaj Okvirni sporazum i potpisane od ovlaštenih zastupnika obje sporazumne strane.

**Članak 14.**

U slučaju bilo kakvih razlika između ugovorne dokumentacije, specifikacije i tehničkih karakteristika Izvršitelja i specifikacije i tehničkih karakteristika iz Naručiteljevog Poziva, mjerodavan je Naručiteljev Poziv.

Na odgovornost ugovornih strana za ispunjenje obveza iz Ugovora/Narudžbenice, uz odredbe ovoga Okvirnog sporazuma, na odgovarajući način primjenjuju se odredbe zakona kojim se uređuju obvezni odnosi.

**Članak 15.**

Sporazumne strane izričito potvrđuju da su cjelovito i točno razumjeli Okvirni sporazum te da su upoznati sa svim uvjetima u odnosu i u svezi s izvršenjem obveza koje proizlaze iz istoga.

Sve možebitne sporove proizašle iz ovog Okvirnog sporazuma sporazumne strane će nastojati riješiti sporazumno. Ako u tome ne uspiju, svi sporovi koji proizlaze iz ovoga Okvirnog sporazuma i u vezi s njim, uključujući i sporove koji se odnose na pitanja njegovog valjanog nastanka, povrede ili prestanka, kao i na pravne učinke koji iz toga proistječu, konačno će se riješiti u nadležnosti suda u Zagrebu.

**Članak 16.**

Okvirni sporazum je sastavljen u 4 (slovima: četiri) istovjetna primjerka, svaki sa snagom izvornika, od kojih svaka ugovorna strana zadržava po 2 (slovima: dva) primjerka.

Sporazumne strane u znak prihvaćanja prava i obveza koje proistječu iz ovog Okvirnog sporazuma, isti potpisuju po ovlaštenim zastupnicima.

KLASA:

URBROJ:

Zagreb, \_\_\_\_\_. \_\_\_\_ 2025.

|  |  |
| --- | --- |
| **Za IZVRŠITELJA** | **Za NARUČITELJA** |
| **Osoba ovlaštena za zastupanje** | **Izvršni predsjednik** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Robert Markt** |